CELEX: 32015R1999
Language: bg
Date: 2015-11-09 00:00:00
Title: Регламент за изпълнение (ЕС) 2015/1999 на Комисията от 9 ноември 2015 година за изменение на Регламент (ЕС) № 165/2011 за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години

10.11.2015   
            
            
               BG
            
            
               Официален вестник на Европейския съюз
            
            
               L 292/1
            
         РЕГЛАМЕНТ ЗА ИЗПЪЛНЕНИЕ (ЕС) 2015/1999 НА КОМИСИЯТА
   от 9 ноември 2015 година
   за изменение на Регламент (ЕС) № 165/2011 за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграфи 1 и 2 от него,
   като има предвид, че:
   
               (1)
            
            
               В Регламент (ЕС) № 165/2011 на Комисията (2), изменен с Регламент за изпълнение (ЕС) № 978/2014 (3), се постановява, че отпуснатата на Испания за 2014 г. риболовна квота за скумрия (Scomber scombrus) в зони VIIIc, IX и X на ICES и във водите на ЕС от зона 34.1.1 на CECAF (наричана по-долу „риболовната квота за скумрия“), подлежи на приспадане в размер на 5 989 тона поради прекомерен риболов през 2010 г.
            
         
               (2)
            
            
               В Регламент (ЕС) № 165/2011 се предвижда освен това, също поради прекомерен риболов през 2010 г., че отпуснатата на Испания риболовна квота за скумрия за 2015 г. и ако е необходимо, през следващите години, подлежи на приспадане в размер на 9 747 тона.
            
         
               (3)
            
            
               На 30 март 2015 г. испанските органи уведомиха Комисията, че риболовната квота за скумрия на Испания за 2014 г. не е била използвана в пълна степен и поискаха от Комисията да вземе предвид неизползвания тонаж и да се намалят приспаданията за 2015 г., предвидени с Регламент (ЕС) № 165/2011.
            
         
               (4)
            
            
               Същевременно, в съответствие с член 4, параграф 2 от Регламент (ЕО) № 847/96 на Съвета (4), Испания беше поискала част от нейната риболовна квота за скумрия за 2014 г. да бъде удържана и прехвърлена за 2015 г. в рамките на ограниченията, посочени в същия регламент.
            
         
               (5)
            
            
               Неизползваната риболовна квота за скумрия на Испания за 2014 г. възлиза на 5 652,891 тона. С Регламент за изпълнение (ЕС) 2015/1170 на Комисията (5)4 211,038 тона от риболовната квота вече бяха прехвърлени за 2015 г. Следователно неизползваният тонаж за 2014 г. възлиза на 1 441,853 тона.
            
         
               (6)
            
            
               Искането продължава да отговаря на обосновката в съображение 7 от Регламент (ЕС) № 165/2011, с която се обосновава разпределянето на приспаданията за период от пет години или повече.
            
         
               (7)
            
            
               Тези 1 441,853 тона следва да се използват за промяна в графика на приспаданията, който е предвиден в Регламент (ЕС) № 165/2011, изменен с Регламент за изпълнение (ЕС) № 978/2014. Посоченото количество следва да се добави към количеството, което трябва да се приспадне от риболовната квота за скумрия за 2014 г., която по този начин нараства от 5 989 на 7 430,853 тона, и едновременно с това да се приспадне от количеството, което трябва да се извади от риболовната квота за скумрия за 2015 г., която по този начин намалява от 9 747 на 8 305,147 тона.
            
         
               (8)
            
            
               Поради това Регламент (ЕС) № 165/2011 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 165/2011 се заменя с текста в приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 ноември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 343, 22.12.2009 г., стр. 1.
   
      (2)  Регламент (ЕС) № 165/2011 на Комисията от 22 февруари 2011 г. за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години (ОВ L 48, 23.2.2011 г., стр. 11).
   
      (3)  Регламент за изпълнение (ЕС) № 978/2014 на Комисията от 16 септември 2014 г. за изменение на Регламент (ЕС) № 165/2011 за приспадане на прекомерния риболов през 2010 г. от някои квоти за скумрия, отпуснати на Испания за 2011 г. и за следващите години (ОВ L 275, 17.9.2014 г., стр. 1).
   
      (4)  Регламент (ЕО) № 847/96 на Съвета от 6 май 1996 г. относно определяне на допълнителните условия за годишното управление на допустимите количества улов и на квотите (ОВ L 115, 9.5.1996 г., стр. 3).
   
      (5)  Регламент за изпълнение (ЕС) 2015/1170 на Комисията от 16 юли 2015 г. за добавяне към риболовните квоти за 2015 г. на определени количества, удържани през 2014 г. съгласно член 4, параграф 2 от Регламент (ЕО) № 847/96 на Съвета (ОВ L 189, 17.7.2015 г., стр. 2).
   
      ПРИЛОЖЕНИЕ
      
         
            „ПРИЛОЖЕНИЕ
            
                        Запас
                     
                     
                        Първоначална квота за 2010 г. (1)
                        
                     
                     
                        Адаптирана квота за 2010 г.
                     
                     
                        Установен улов за 2010 г.
                     
                     
                        Разлика между квотата и улова (прекомерен риболов)
                     
                     
                        Коефициент за умножение по член 105, параграф 2 от Регламент (ЕО) № 1224/2009 (размер на превишението * 2)
                     
                     
                        Приспадане за 2011 г.
                     
                     
                        Приспадане за 2012 г.
                     
                     
                        Приспадане за 2013 г.
                     
                     
                        Приспадане за 2014 г.
                     
                     
                        Приспадане за 2015 г. и според случая, следващите години
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % от квотата за 2010 г.)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        7 430,853
                     
                     
                        8 305,147
                     
                  
      
      
         (1)  Регламент (ЕС) № 53/2010.“